**ЗАПОВЕД**

**№ 166 / 15.02.2021 г.**

**гр. Ихтиман**

В деловодството на общината е постъпило заявление с вх. № Гр-286 / 09.02.2021 г. на Емил Стоянов Караджов за допускане изработване на изменение на Подробен устройствен план (ПУП) – План за регулация и застрояване (ИПРЗ) в обхвата на УРЕГУЛИРАН ПОЗЕМЛЕН ИМОТ (УПИ) V „За школа за строително-монтажни кадри“ в квартал 23 по регулационния план на с. Селянин, община Ихтиман, Софийска област, въз основа на представени мотивирани предложения от възложителя. Целта на разработката е да се образуват нови УПИ V „За обществено обслужване и жилищно застрояване“ и УПИ VI „За трафопост“.

Съгласно чл. 134, ал. 9 от Закона за устройство на територията (ЗУТ) изменение на подробните устройствени планове за промяна на предназначението на урегулирани поземлени имоти, отредени за обекти на образованието, науката, здравеопазването или културата, както и на спортни обекти и съоръжения, може да се извърши при условията и по реда на този закон само след писмено съгласие на съответния министър по реда на чл. 39, ал. 3 от ЗУТ.

Съгласно трайната съдебна практика (решение № 3310 / 04.03.2020 г. по адм. дело № 12355 / 2019 г. на Върховния административен съд – Второ отделение) писменото съгласие на министъра на образованието и науката следва да бъде дадено, когато е налице внесен проект за одобряване изменението на план с предмет – промяна предназначението на УПИ, отреден за обекти на образованието. Този проект се изработва след като компетентния за случая орган – кмета на общината издаде разрешение – мотивирано предписание за допускане изработването му, на основание чл. 135, ал. 3 от ЗУТ, въз основа дадено становище на главния архитект на общината по искането за изменение на плана, съгласно чл. 135, ал. 4, т. 1 от ЗУТ. Законът за устройство на територията не предвижда други изисквания за провеждането на тази процедура. Издаването на мотивирано предписание за изменение на плана от кмета на общината е подготвителен, предхождащ акт, обуславящ началото на процедурата по изменение. Впоследствие произнасянето на министъра на образованието и науката по направеното искане следва да бъде обусловено от наличието на внесен проект за одобряване изменението на ПУП – ПРЗ до кмета на общината с предмет промяна предназначението на УПИ, отреден за образованието и науката.

Предвид гореизложеното и на основание чл. 44, ал. 2 във връзка с чл. 44, ал. 1, т.13 от Закона за местното самоуправление и местната администрация (ЗМСМА) и чл.135, ал. 3 във връзка чл. 135, ал. 4, т. 1 от Закона за устройство на територията (ЗУТ)

**РАЗРЕШАВАМ:**

Изменение на подробен устройствен план – План за регулация и застрояване в обхвата на УПИ V – „За школа за строително-монтажни кадри“, кв. 23 по плана на с. Селянин, общ. Ихтиман, обл. София, като се образува нов УПИ V – „За обществено обслужване и жилищно застрояване“ и УПИ – VI „За трафопост“, кв. 23 по плана на с. Селянин, общ. Ихтиман, на основание чл. 44, ал. 2 във връзка с чл. 44, ал. 1, т.12 от Закона за местното самоуправление и местната администрация (ЗМСМА) и чл.135, ал. 3 във връзка чл. 135, ал. 4, т. 1 от Закона за устройство на територията (ЗУТ).

**КМЕТ НА ОБЩИНА ИХТИМАН: /П/**

**(Калоян Ангелов Илиев)**

Изготвил: /П/

арх. Т. Кръстев

гл. архитект на

община Ихтиман